ज्यादा कठिन नहीं रहा पेपर, 35 लाख से ज्यादा ने दिया था एग्जाम
Get insights into the latest SSC Combined Higher Secondary Level Exam with our detailed analysis भारत में पिछले बीस दिनों में एक मेगा-एक्टिविटी संपन्न हुई है – स्टाफ सलेक्शन कमीशन का कम्बाइंड हायर सेकेंडरी लेवल (SSC CHSL Tier 1), 2022-23 एग्जाम।
तूफानों की ओर घुमा दो नाविक निज पतवार, लहरों के स्वर में कुछ बोलो, इस अंधड़ में साहस तोलो, कभी-कभी मिलता जीवन में, तूफानों का प्यार
- शिवमंगल सिंह सुमन
भारत में पिछले बीस दिनों में एक मेगा-एक्टिविटी संपन्न हुई है – स्टाफ सलेक्शन कमीशन का कम्बाइंड हायर सेकेंडरी लेवल (SSC CHSL Tier 1), 2022-23 एग्जाम।
एक ऐसा एग्जाम जिसमें हर साल लगभग 38 लाख से 40 लाख कैंडिडेट्स अप्लाई करते और एग्जाम देते है। इस बार भरे जाने वाले कुल पदों की संख्या 4500 से कुछ अधिक है। देश भर के 110 से अधिक शहरों के सैकड़ों एग्जाम सेंटर्स पर यह एग्जाम मार्च 19, 2023 से मार्च 21, 2023 तक लगभग रोज तीन शिफ्ट्स (9 से 10, 12 से 1 तथा 3 से 4) में कंप्यूटर पर कंडक्ट की गई।
आज के करिअर फंडा में आइए देखते हैं इसी एग्जाम का एनालिसिस, स्वागत!
स्टाफ सलेक्शन कमीशन (SSC) या कर्मचारी चयन आयोग, भारत सरकार के अधीन एक संगठन है जो भारत सरकार के विभिन्न मंत्रालयों और विभागों और उसके अधीनस्थ कार्यालयों में विभिन्न पदों के लिए कर्मचारियों की भर्ती करता है। इसकी स्थापना 4 नवंबर 1975 को हुई थी।
SSC हर साल कई भर्ती परीक्षाएं आयोजित करता है, जिसमें संयुक्त स्नातक स्तर (CGL) परीक्षा, संयुक्त उच्चतर माध्यमिक स्तर (CHSL) परीक्षा, कनिष्ठ अभियंता (JE) परीक्षा, आशुलिपिक ग्रेड 'सी' और 'डी' परीक्षा, और कांस्टेबल (GD) परीक्षा आदि शामिल है। इसका मुख्यालय नई दिल्ली में है और इसके मुंबई, कोलकाता, चेन्नई, बेंगलुरू और गुवाहाटी सहित भारत के कई प्रमुख शहरों में क्षेत्रीय कार्यालय हैं।
पूरा एनालिसिस
आयोग द्वारा इस वर्ष आयोजित की गई SSC CHSL – Tier 1 एग्जाम का पैटर्न पिछली बार की तरह ही था।
1) बेसिक इन्फॉर्मेशन 
कुल प्रश्न - परीक्षा में कुल 100 प्रश्न पूछे गए थे।
सेक्शन - चार खण्ड थे – 1. जनरल इंटेलिजेंस एंड रीजनिंग, 2. जनरल अवेयरनेस, 3. क्वांटिटेटिव एप्टीट्यूड तथा 4. इंग्लिश कॉम्प्रिहेंशन। प्रत्येक में 25 प्रश्न थे।
टाइम लिमिट - इनको कुल एक घंटे (फिजिकली हैंडीकैप स्टूडेंट्स के लिए 80 मिनट) में हल किया जाना था।
मल्टीप्ल चॉइसेस - परीक्षा में वस्तुनिष्ठ उत्तर (मल्टिपल चॉइस) पर आधारित प्रश्न पूछे गए थे और प्रत्येक प्रश्न के लिए चार चॉइसेस दी गई थी जिनमें से एक को चुनना था।
नेगेटिव मार्किंग - सही मार्क करने पर प्रत्येक प्रश्न के लिए 2 मार्क निर्धारित किए गए थे और प्रत्येक गलत उत्तर के लिए 1/2 मार्क की पेनल्टी थी।
कुल मार्क्स - इस प्रकार SSC CHSL – Tier 1 कुल 200 मार्क्स का था।
डिफिकल्टी लेवल - देश भर से आई खबरों के अनुसार एग्जाम का डिफिकल्टी लेवल ईजी टु मॉडरेट था।
कट-ऑफ मार्क्स - पिछले दो-तीन वर्षों के ट्रेंड्स यह बताते हैं कि अनारक्षित केटेगरी के लिए कट-ऑफ मार्क्स लगभग 70% (अर्थात 140 मार्क्स) के ऊपर रहते हैं।
2) एग्जाम का सेक्शन-वाइज विवरण 
जनरल इंटेलिजेंस एंड रीजनिंग - इस सेक्शन में कोडिंग-डिकोडिंग, क्लॉक्स, एनालॉजी, ऑड वन आउट, सीरीज, बैठने की व्यवस्था, कैलेंडर, गणितीय संक्रियाएं, डाइस (पासे), ब्लड रिलेशंस, मिरर इमेज, वेन आरेख, पेपर फोल्डिंग और सिलोजिस्म (न्याय निगमन) पर प्रश्न पूछे गए।
जनरल अवेयरनेस (सामान्य जागरूकता) - इसमें करंट अफेयर्स, इतिहास, भूगोल, अर्थशास्त्र, सामान्य विज्ञान आदि के प्रश्न पूछे जाते हैं। इस बार पोंगल महोत्सव, कोरोना महामारी, संविधान के अनुच्छेद 20, फीफा विश्व कप, रजिया सुलतान, शैवाल, आपातकाल, यूनेस्को विश्व धरोहर, आयरलैंड के पीएम, यक्षगान नृत्य, क्षोभमंडल, विश्व मानव भूख सूचकांक आदि पर प्रश्न थे।
क्वांटिटेटिव एप्टीट्यूड - यह सेक्शन स्कोरिंग होता है। इसमें मैथ्स के टॉपिक्स जैसे अनुपात-समानुपात, औसत, प्रतिशत, नंबर सिस्टम, सरलीकरण, समय और कार्य, गति और दूरी, साधारण और चक्रवृद्धि ब्याज, लाभ और हानि, बीजगणित (एल्जेब्रा), ज्यामिति, क्षेत्रमिति, त्रिकोणमिति तथा आंकड़ों के आकलन (डाटा इंटरप्रेटेशन) से सम्बंधित प्रश्न पूछे गए थे।
इंग्लिश कॉम्प्रिहेंशन (अंग्रेजी भाषा) - इसमें विलोम (एंटोनिम्स), समानार्थी (सिनोनिम्स), फिल इन द ब्लैंक्स (रिक्त स्थान भरें), सेंटेंस इम्प्रूवमेंट (वाक्य सुधार), एरर डिटेक्शन, सेंटेंस रिअरेंजमेंट, मुहावरे और वाक्यांश (इडियम और फ़्रेसेस), एक्टिव और पैसिव वॉइस, स्पेलिंग करेक्शन और क्लोज टेस्ट पैसेज पर प्रश्न पूछे गए थे।
परीक्षा में उत्तीर्ण होने वाले केंडिडेट टियर 2 एग्जाम के लिए एलिजिबल होंगे। उम्मीद करते हैं, रिजल्ट समय पर घोषित होगा!
3) परीक्षा में परफॉर्म करने के टिप्स 
1. अपने बेसिक कॉन्सेप्ट एकदम स्ट्रॉन्ग कर लें
2. खूब सारी मॉक टेस्ट्स से प्रैक्टिस करें
3. एग्जाम में सेक्शन प्रायोरिटी एकदम तय रखें
4. जिस प्रश्न में गड़बड़ हो रही हो, छोड़ कर तुरंत अगला पकड़ लें
5. सारे प्रश्न हल करने के फेर में न पड़ें
आज का करिअर फंडा यह है कि विभिन्न कॉम्पिटिटिव एग्जाम्स के बारे में अपडेट रहकर आप अपनी तैयार में शार्पनेस ला सकते हैं। 
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) जानिए, एग्जाम्स में पूछे गए 20 वैज्ञानिक फैक्ट:प्रतियोगी परीक्षा के लिए जरूरी है बेसिक साइंस का ज्ञान
2) भगत सिंह, सुखदेव, राजगुरु की शहादत से 5 सबक:शहीदों की जिंदगी के सबक करिअर में उतारिए…सच्ची सफलता मिलेगी
3) स्कूली शिक्षा से PhD तक मौजूद हैं कई स्कॉलरशिप्स:जानिए, कहां और कैसे कर सकते हैं छात्रवृत्ति के लिए आवेदन
4) टीम को लीड करना है तो बनिए बेहतर वक्ता:एलेक्जेंडर से ओबामा तक…भाषण देने की कला हमेशा आती है काम
5) डूबते अमेरिकी बैंकों और आर्थिक संकट से 5 सबक:फाइनेंशियल क्राइसिस आना तय है, तैयारी रखेंगे तो निपट भी जाएगा
6) गहरी और अच्छी नींद के लिए 6 जरूरी टिप्स:आराम हराम नहीं…अच्छी नींद से बनेगी सेहत, बढ़ेगी प्रोडक्टिविटी
7) दलाई लामा के जीवन से 5 बड़े सबक:शत्रुता को खत्म करो, शत्रु को नहीं…दया और उदारता हमेशा काम आती है